Godkjent 29. oktober 2009

REFERAT FRA MØTET I STYRET I ALLMENNLEGEFORENINGEN
1. oktober 2009

Dato: 		1. oktober 2009 kl.10.00 – 16.00 

Møtested:	Legenes Hus 

Deltakere: 
Trond Egil Hansen, leder
Ståle Onsgård Sagabråten, nestleder
Stian Lobben
Bjørn Nordang
Kjartan Olafsson
Bodil Aasvang Olsen
Kari Sollien
Gisle Roksund, leder NFA

Referent:	Wenche Brunell

Sak 144/2009 – Politisk time

•	Første møte om Våruka 15. oktober i Legenes Hus med Kari Sollien, Morten Lauvdal og Marte Lund Edvardsen, sekretær Norsk forening for allmennmedisin (NFA) 
•	Orientering fra sentralstyrets arbeidsmøte – på hvert sentralstyremøte skal diskuteres hvor langt man er kommet med satsingsområder i prinsipp- og arbeidsprogrammet
•	Pandemivaksinen 
•	Orientering fra nylig avholdt møte i Helse- og Omsorgsdepartementet (HOD) om inntekts- og kostnadsundersøkelsen 
•	Strategigruppa i Helse Nord 
•	Fastlegenes oppgaver i forhold til andre legegrupper - samhandlingsreformen
•	Orientering om NFAs arbeid; grunnutdanningen, fire forskningsenheter, Allmennmedisinsk Forskningsfond, deltar i mange arbeidsgrupper
•	Idésanking – Helse Fonna 
•	Møte i NAPHA 30.9.2009 - kompetansemiljø for behandling av psykisk syke 
•	Vellykket Helse IT-seminar i Trondheim; e-resepter, finansielle insentiver
•	Prosjekt pasientreiser – svært stort og profesjonelt prosjekt: Elektronisk rekvisisjon på medisinsk grunnlag. Møte 19.11.2009 om elektronisk frikort.
•	Norm for informasjonssikkerhet i helsesektoren – konferanse 21. - 22.10.2009
•	Nyttig avholdt felles ledermøte mellom Allmennlegeforeningen, NFA, Leger i samfunnsmedisinsk arbeid (LSA) og Norsam
•	Drift av Allmennlegeforeningens nettsider – beslutningssak etter hvert
•	Legevaktkonferanse i Bergen neste uke der Trond Egil Hansen deltar
•	Møte i HOD mandag 5.10.2009 om forskrift om pålegg om elektronisk oppgjør, innsending av sykmelding fra 1.1.2010
•	Møte om Praksiskonsulentordningen 9.10.2009 hvor Trond Egil Hansen møter
•	Regionalt prosjekt i Helse Sør-Øst om tilgjengelighet hos avtalespesialister. 
•	På møte med spesialitetskomiteen under Nidaroskongressen 21.10.2009 deltar NFA 
•	Deltakelse i UEMO 
•	Nordisk ledermøte 26. – 29. august 2010 i Longyearbyen
•	Fürst som leverandør av laboratorietjenester

Sak 145/2009 – Referat fra styremøte 3. og 4. september 2009

Utkast til referat fra det første møtet med Allmennlegeforeningens nye styre, 3. og 4. september. 2009, ble gjennomgått.

Vedtak: Styret vedtok å godkjenne referatet med noen endringer.

Sak 146/2009 – Geografiske representanter til landsstyret	

I henhold til lover for Den norske legeforening § 3-1-1, 3. ledd, nr 3 skal yrkesforeningene i tillegg til representanter for styrene velge til sammen 50 representanter – yrkesforeningenes geografiske representasjon. Allmennlegeforeningen skal for perioden 1. september 2009 til 31. august 2011 ha 11 geografiske representanter i Legeforeningens landsstyre.

Landsrådet ga styret fullmakt til oppnevning av geografiske representanter i samråd med førstelandsrådene i regionene.

Representanter fra Helse Nord og Midt er valgt. Helse Vest og Sør-Øst har ikke meldt valgresultat.

Vedtak: Saken settes opp på Allmennlegeforeningens tariffkonferanse for førstelandsrådene 28. – 29. oktober 2009.

Sak 147/2009 – Vararepresentanter til landsstyret	

I henhold til lover for Den norske legeforening § 3-1-1 skal yrkesforeningene velge et passende antall vararepresentanter, som hovedregel i rangert orden, til Legeforeningens landsstyre.

Vedtak: Som vararepresentanter til landsstyret oppnevnte styret de tre varamedlemmene i Allmennlegeforningens styre og de 1. landsråder som ikke er valgt inn i landsstyret. 

Sak 148/2009 – Styrerepresentasjon på AF/NFAs kurs	

Styrene i AF og NFA har ”foreningenes time” på Geilo-, Solstrand- og Nord-Norgekurset. 
Hvis mulig, melder styrerepresentantene seg som kursdeltakere på hele kurset når ferdig program foreligger.

Vedtak: Heretter arrangeres ”foreningenes time” også på kurset i fysikalsk medisin som er flyttet fra Lillehammer til Røros.

I 2010 vil følgende styremedlemmer representere Allmennlegeforeningen på kursene:

Røros (fysikalsk medisin)	uke 6:		Kari Sollien 
Geilokurset			uke 10:		Ståle Sagabråten
Solstrandkurset		uke 22:		Stian Lobben
Nord-Norgekurset 18.-21.9.	(uke 37/38):	Bjørn Nordang 
Våruka:			uke 18		Hele styret.

Sak 149/2009 – Allmennlegeprisen 2010

Allmennlegeforeningen skal oppnevne representanter til priskomiteen for Allmennlegeprisen 2010, to fra styret og to fra landsrådet.

Vedtak: Kari Sollien og Bodil Aasvang Olsen blir styrets representanter i priskomiteen. Landsrådets representanter oppnevnes i tariffkonferansen i oktober.

Sak 150/2009 – Møteplan 2010

Styremøtene holdes som hovedregel i Legenes hus kl 10.00 – 16.00.

Vedtak: Styret vedtok følgende møter for 1. halvår 2010:
 * 	Onsdag 13. januar
 *	Onsdag 17. februar
 *	Tirsdag 16. mars
 *	Tirsdag 13.april
 *	Mandag 3. eller tirsdag 4. mai i forbindelse med Våruka på Lillehammer
 *	Tirsdag 25. mai fra kl 1300 på Soria Moria i forkant av Legeforeningens landsstyremøte
 *	Torsdag 17. juni med felles middag med NFAs styre.

Høstens møteplan legges senere.

Sak 151/2009 – Oppnevnelse av varaobservatør til NFAs underutvalg Allmennmedisinsk forskningsutvalg

Allmennlegeforeningen skal ha en varaobservatør i tilfellet forfall for AFs observatør Stian Lobben. 

Vedtak: Eli Øvstedal oppnevnes til varaobservatør til NFAs underutvalg Allmennmedisinsk forskningsutvalg.

Sak 152/2009 – Utredning om muligheten for å finansiere lederutdanning ved høyskoler og universitet for tillitsvalgte leger	

På Allmennlegeforeningens landsrådsmøte i mai i år ble følgende forslag enstemmig vedtatt:
”Landsrådet ber AF-styret om å fremme en sak overfor Legeforeningen om utredning av muligheten for å finansiere lederutdanning ved høyskoler og universitet for tillitsvalgte leger.”

Trond Egil Hansen la frem utkast til brev til Legeforeningen.

Vedtak: Styret vedtok å sende brevet.

Sak 153/2009 – Den nasjonale fastlegeordningen	

Saken var overført styret fra landsrådsmøtet i mai i år. Utredning om hvordan fastlegeordningen kan ledes og finansieres. Styret diskuterer denne omfattende saken på ”tenkemøtet” 27. oktober og på tariffkonferansen 29. oktober med 1.landsrådsrepresentantene. 
 
Vedtak: Styret forbereder saken før møtedagene 27. – 29. oktober og lager momentliste for diskusjon.

Sak 154/2009 – Presentasjon av arbeidsrommet på ”Min side”	

Stein Runar Østigaard fra Legeforeningens avdeling for informasjon og helsepolitikk gjennomgikk hvordan arbeidsrommet på Min side kunne benyttes av AFs styre og sekretariat. 

Det ble uttrykt ønske om at lederne i AF og NFA, som er observatører i hverandres styremøter, skulle få tilgang til hverandres arbeidsrom.

Vedtak: Styret tok gjennomgangen om bruken av arbeidsrommet på Min side til orientering.

Sak 155/2009 – Fastlegen.no	

Styrene i AF og NFA har etablert et redaksjonsråd i forbindelse med opprettelsen av Fastlegen.no, kfr sak 103/2009 og 129/2009. Tom Sundar er prosjektleder/nettredaktør for prosjektet. Inngangskostnadene blir dyrere enn planlagt. Forespørre offentlige annonsører.

Trond Egil Hansen orienterte om prosessen.

Vedtak: Styret tok orienteringen til etterretning.

Sak 156/2009 – Høring: Revidering av veileder IS-1022 – Helsetjenestens tilbud til asylsøkere og flyktninger	

Helsedirektoratet har revidert og sendt på høring veileder IS-1022 Helsetjenestens tilbud til asylsøkere og flyktninger, utgift av Sosial- og helsedirektoratet i 2003, med målgruppe helsepersonell og andre som yter tjenester til personkretsen. 

Vedtak: Ståle Sagabråten lager utkast til uttalelse i samarbeid med NFA.

Sak 157/2009 – Høring: Rapport om evaluering av det arbeidsmedisinske tilbudet	

HOD og Arbeids- og inkluderingsdepartementet har fra 2008 i samarbeid med partene i arbeidslivet ved den nasjonale IA-koordineringsgruppen gjennomført en styrking av det arbeidsmedisinske området. Telemarksforskning har gjennomført en evaluering av det arbeidsmedisinske tjenestetilbudet og Telemarksforsknings vurderinger foreligger i rapporten: ”Arbeidsmedisin i vakuum”.

Som grunnlag for departementenes videre vurdering av sakene er det bedt om merknader til rapporten og innspill til videre oppfølging fra berørte parter.

Vedtak: Kjartan Olafsson lager utkast til uttalelse, eventuelt i samarbeid med NFA.

Sak 158/2009 – Høring om opptak på byttelisten	

Statens Legemiddelverk har sendt på høring forslag til opptak på byttelisten.

Vedtak: Styret anser at dette er en sak som det er naturlig at NFA uttaler seg om.

Sak 159/2009 – Oppnevning av representanter til Legeforeningens spesialitetsråd for perioden 2010 – 2013	

Yrkesforeningene er ved brev av 10. september 2009 fra Legeforeningen invitert til å fremme forslag på representanter til Legeforeningens spesialitetsråd for neste 4-årsperiode.
 
Vedtak: AFs styre foreslår at Kjell Nordby fortsetter som medlem i spesialitetsrådet.

Sak 160/2009 – Forslag til nye medlemmer til utvalg for internasjonal helse 2010 - 2011 	

Yrkesforeningene og de fagmedisinske foreninger er ved brev av 23. september 2009 anmodet om å foreslå to medlemmer, en kvinne og en mann, til utvalget for internasjonal helse.

Vedtak: NFAs leder Gisle Roksund forespør aktuelle kandidater som kan representere begge foreninger i utvalget.

Sak 161/2009 – Forslag til nye medlemmer i Legeforeningens utvalg for menneskerettigheter 2010 - 2011	

Legeforeningens utvalg for menneskerettigheter ble opprettet i 1991. Oppnevningsperioden for det nåværende utvalget går ut 31. desember 2009. Legeforeningen har ved brev av 23. september 2009 bedt om forslag fra yrkesforeningene og de fagmedisinske foreninger på kandidater med engasjement og erfaring fra arbeid med menneskerettigheter.

Vedtak: Allmennlegeforeningens styre foreslår gjenoppnevning av Toralf Hasvold i Menneskerettighetsutvalget.

Sak 162/2009 – Høring: Søknad om godkjenning av Norsk forening for thoraxradiologi som spesialforening i Den norske legeforening	

Norsk forening for thoraxradiologi har søkt om godkjenning av foreningen som spesialforening i Den norske legeforening. I henhold til Legeforeningens lover § 3-9-1 er søknaden sendt på høring til avdelingene og spesialforeningene før saken behandles i sentralstyret.

Styret drøftet saken.  

Vedtak: Styret anser at dette er en sak som det er naturlig at NFA uttaler seg om og vil ikke avgi en egen uttalelse i saken.

Sak 163/2009 – Sakliste for tariffkonferansen 28. - 29.10.2009 på Radisson SAS Airport Hotel, Gardermoen	

Styret diskuterte hvilke saker som burde behandles på konferansen 28. – 29.oktober 2009. 

Vedtak: Følgende foreløpige sakliste ble vedtatt:

Onsdag 28. oktober kl 1700 – 1900:
 *	Rapport fra fylkene.
 *	Valg av geografiske representanter til landsstyret
 *	Valg av to landsrådsrepresentanter til priskomiteen til Allmennlegeprisen

Torsdag 29.oktober kl 0900 – 1600:
 *	Gjennomgang av sentrale avtaleverk
 *	Forhandlingsordningen 
 *	L-takster
- ved forelesere fra Forhandlings- og helserettsavdelingen

 *	Fastlegeordningen: Diskusjon om ledelse og finansiering.

Til tariffkonferansen vedtok styret å invitere LSAs leder, NFAs leder og nestleder, samt nettredaktøren.